ZurichNLP/romansh-municipal-text-corpus huggingface dataset:
Rumantsch: Ils 23 da zercladur 2021 ha il parlament communal Ilanz/Glion approbau il rapport administrativ ed il quen annual 2020 dalla vischnaunca Ilanz/Glion, medemamein tal dil provediment d'aua Gruob. Cun in gudogn annual da prest 0.5 miu. francs siara il quen communal 2020 cun in meglier resultat ch'il surpli budgetau da 153'000 francs, e quei malgrad la pandemia da corona. Contribuiu al bien resultat han cunzun las entradas da taglia sur la media sco era ina politica d'expensas disciplinada. Il cash-flow munta a 3.5 miu. francs ed ei il meglier resultat dapi igl onn 2015. Aschia han ins saviu finanziar sez per 146 pertschien las investiziuns nettas da 2.4 miu. francs. Ultra da quei ha il parlament communal decidiu unanimamein da concluder ina prefinanziaziun ell'altezia da 2 miu. francs per renovar igl areal dalla staziun, in project che las votantas ed ils votants han decidiu all'urna il november 2018.
Deutsch: Am 23. Juni 2021 hat das Gemeindeparlament Ilanz/Glion den Verwaltungsbericht und die Jahresrechnung 2020 der Gemeinde Ilanz/Glion genehmigt, ebenfalls jene der Wasserversorgung Gruob. Mit einem Jahresgewinn von fast 0.5 Mio. Franken schliesst die Gemeinderechnung 2020 besser ab als das budgetierte Plus von 153'000 Franken, dies trotz der Corona-Pandemie. Zum guten Ergebnis beigetragen haben vor allem überdurchschnittlich hohe Steuerein-nahmen sowie eine disziplinierte Ausgabenpolitik. Der Cash-Flow beträgt 3.5 Mio. Franken, was das beste Ergebnis seit 2015 bedeutet. Damit konnten die Nettoinvestitionen von 2.4 Mio. Franken zu 146 Prozent selbst finanziert wer-den. Das Gemeindeparlament hat zudem einstimmig beschlossen, für die Erneuerung des Bahnhofsareals, wozu die Urnengemeinde im November 2018 den Verpflichtungskredit gesprochen hat, eine Vorfinanzierung in der Höhe von 2 Mio. Franken zu genehmigen.
Rumantsch: Medemamein ha il parlament approbau la lescha davart il manteniment, la gestiun e l'utilisaziun dallas ovras da meglieraziun e d'ulteriuras ovras ordeiver il territori da baghegiar dalla vischnaunca Ilanz/Glion. Aschia ha in'ulter-iura pendenza dalla fusiun saviu vegnir liquidada. Uss exista ina basa legala harmonisada.
Deutsch: Ebenso hat das Parlament das Gesetz über den Unterhalt, Betrieb und die Nutzung der Meliorationswerke und wei-terer Werke ausserhalb des Baugebiets der Gemeinde Ilanz/Glion genehmigt. Damit konnte eine weitere Pendenz aus der Fusion erledigt werden. Nun liegt eine harmonisierte Rechtsgrundlage vor.
Rumantsch: Il parlament ha ultra da quei concediu il credit d'impegn per la sanaziun dalla Via Plaun Liung a Glion ell'altezia da 436'000 francs. L'execuziun ei previda igl atun 2021.
Deutsch: Das Gemeindeparlament hat zudem den Verpflichtungskredit für die Sanierung der Strasse Plaun Liung in Ilanz in der Höhe von 436'000 Franken gewährt. Die Ausführung der Sanierung ist im Herbst 2021 vorgesehen.
Rumantsch: Plinavon ei la revisiun parziala dalla lescha davart la dismessa da rumien dalla vischnaunca Ilanz/Glion vegnida ap-probada. Uss ein casas da vegls e semegliontas casas sco era persunas che vivan cumprovadamein e stablamein en in'instituziun ordeifer la vischnaunca dad Ilanz/Glion, liberadas dalla taxa da rumien. Cun la revisiun parziala vegn era la basa per igl incassament da taxas dallas corporaziuns da dretg public scaffida.
Deutsch: Ausserdem wurde die Teilrevision des Gesetzes über die Abfallentsorgung der Gemeinde Ilanz/Glion genehmigt. So sind nun Altersheime und ähnliche Heime sowie Personen, die nachweislich und dauernd ausserhalb der Gemeinde Ilanz/Glion in einer Institution leben, von der Abfallgebühr befreit. Mit der Teilrevision wird auch die Basis für die Gebührenerhebung bei öffentlich-rechtlichen Körperschaften geschaffen.
Rumantsch: Per motivs da temps ha il tractament dalla lescha per carrar cun vehichels a motor sin vias d'alp, da funs e d'uaul sco era dalla risposta alla damonda Brändli Capaul, la quala pertucca l'adattaziun dil pei da taglia e dalla taglia sin immo-bilias, stuiu vegnir stuschaus sin la proxima sesida dil parlament.
Deutsch: Aus Zeitgründen wurde die Behandlung des Gesetzes über das Befahren von Alp-, Güter- und Waldstrassen sowie die Beantwortung der Anfrage Brändli Capaul, welche die Anpassung des Steuerfusses und des Liegenschaftssteuer-satzes betrifft, auf die nächste Parlamentssitzung verschoben.
Rumantsch: Igl 1. da settember 2021 ha il parlament communal Ilanz/Glion approbau unanimamein la revisiun totala dalla lescha davart il svilup e l'administraziun dallas immobilias. La lescha reglescha uss era la vendita ed affittaziun permanenta dallas immobilias communalas. Avon ei il rapport final voluminus dalla strategia d'immobilias dalla vischnaunca Ilanz/Glion vegnius presentaus. Per las biebein 300 immobilias communalas ellas 13 fracziuns ei la basa per il giudi-cament davart il diever futur dallas immobilias vegnida creada grazia ad in'analisa digl inventari e dils basegns. Aschia ha l'incumbensa Brändli Capaul pertuccont la reducziun dallas immobilias dalla facultad finanziala dalla visch¬naunca Ilanz/Glion saviu vegnir liquidada.
Deutsch: Am 1. September 2021 hat das Gemeindeparlament Ilanz/Glion die Totalrevision des Gesetzes über die Entwicklung und die Bewirtschaftung der Immobilien einstimmig genehmigt. Das Gesetz regelt nun ebenfalls die Veräusserung und dauerhafte Vermietung der gemeindeeigenen Immobilien. Zuvor wurde der umfangreiche Schlussbericht der Immobilienstrategie der Gemeinde Ilanz/Glion vorgestellt. Für die gut 300 gemeindeeigenen Immobilien in den 13 Fraktionen wurde mit einer Bestands- und Bedarfsanalyse die Grundlage für die Beurteilung über die künftige Nutzung der Immobilien geschaffen. Der Auftrag Brändli Capaul betreffend Reduktion der Immobilien des Finanzvermögens der Gemeinde Ilanz/Glion konnte somit abgeschrieben werden.
Rumantsch: Medemamein ha il parlament approbau unanimamein la lescha per carrar cun vehichels a motor sin vias d'alp, da funs e d'uaul dalla vischnaunca Ilanz/Glion. Il carrar sin quellas vias era avon sulettamein reglaus sin scalem d'ordi¬naziun. Igl ei vinavon pusseivel, da carrar sin las vias d'alp, da funs e d'uaul cun ina vignetta. Sper las pusseivladads actualas eis ei tenor proposta dil parlament communal daniev era pusseivel da retrer ina lubientscha per in'jamna (7 gis).
Deutsch: Ebenso hat das Parlament das Gesetz über das Befahren von Alp-, Güter- und Waldstrassen der Gemeinde Ilanz/Glion mit Motorfahrzeugen einstimmig verabschiedet. Das Befahren dieser Strassen war bisher nur auf Verordnungsstufe geregelt. Weiterhin besteht die Möglichkeit, die Alp-, Güter- und Waldstrassen mit einer Vignette zu befahren. Auf Antrag des Gemeindeparlaments wird neu neben den bisherigen Möglichkeiten eine Wochenbewilligung (7 Tage) erhältlich sein.
Rumantsch: Ultra da quei ei la damonda inoltrada dad Ursula Brändli Capaul pertuccont in'eventuala revisiun parziala dalla le¬scha da taglia dalla vischnaunca Ilanz/Glion vegnida rispundida. Cun agid da differentas variantas ha la suprastonza communala demussau las consequenzas d'in sbassament dalla taglia sin entradas en cumbinaziun cun in augment dalla taglia sin immobilias e con fetg che quellas adattaziuns savessen contribuir all'attractivitad dil liug.
Deutsch: Ausserdem wurde die von Ursula Brändli Capaul eingereichte Anfrage betreffend eine mögliche Teilrevision des Steuergesetzes der Gemeinde Ilanz/Glion beantwortet. Anhand verschiedener Varianten hat der Gemeindevorstand die Auswirkungen einer Senkung der Einkommenssteuer in Kombination mit einer Erhöhung der Liegenschaftssteuer aufgezeigt und inwiefern diese Anpassungen zur Standortattraktivität beitragen könnten.
Rumantsch: Ils 27 d'october 2021 ha il parlament communal Ilanz/Glion approbau unanimamein la lescha davart la protecziun dalla populaziun. Alla vischnaunca muncava entochen ussa la basa legala che reglescha igl agir e las cumpetenzas per la protecziun dalla populaziun en situaziuns d'urgenza. Plinavon ei Manuel Montalta da Glion vegnius elegius sco commember dalla cumissiun da finanzas. El remplazza Lorenz Alig da Pigniu ch'ei da cuort extraus ord il parlament communal.
Deutsch: Am 27. Oktober 2021 hat das Gemeindeparlament Ilanz/Glion das Gesetz über den Bevölkerungsschutz einstimmig genehmigt. Der Gemeinde fehlte bisher eine rechtliche Grundlage, welche das Vorgehen und die Kompetenzen für den Bevölkerungsschutz in Notlagen regelt. Zudem wurde Manuel Montalta aus Ilanz als Mitglied der Finanzkommission gewählt. Er ersetzt Lorenz Alig aus Pigniu, der kürzlich aus dem Gemeindeparlament zurückgetreten ist.
Rumantsch: Medemamein ein dus projects vegni presentai al parlament communal. Per l'ina ei la bardigliada planisada dalla biblioteca dalla scola e communala el marcau vegl da Glion vegnida presentada da Magdalen Pfister, presidenta dalla bibilioteca. Il liug actual ella casa da scola a Glion ei memia pigns e restrenscha las pusseivladads da menar la biblioteca sco liug attractiv da leger e sentupar. Era las uras d'avertura limitadas ein in manco. El niev liug el marcau vegl da Glion duei ei dar spazi per occurrenzas, per luvrar, per uras da scola sco era per pigns e gronds magliacudischs. Ultra da quei eis ei planisau da menar la biblioteca sco open library. Quei munta ch'ella ei era aviarta per la publicitad ordeifer il temps d'avertura accumpignau. El Grischun fuss quei l'emprema open library ordeifer da Cuera. Davart igl augment corrispundent dalla contribuziun dalla vischnaunca decida il parlament communal a caschuna dalla proxima sesida.
Deutsch: Ebenso wurden dem Gemeindeparlament zwei Projekte präsentiert. Zum einen wurde der geplante Umzug der Gemeinde- und Schulbibliothek in die Altstadt von Ilanz von Magdalen Pfister, Präsidentin der Bibliothek, vorgestellt. Der heutige Standort im Schulhaus Ilanz ist zu klein und schränkt die Möglichkeiten ein, die Bibliothek als attraktiven Ort des Lesens und der Begegnung zu führen. Auch die beschränkten Öffnungszeiten sind ein Mangel. Am neuen Standort in der Ilanzer Altstadt soll es Platz für Veranstaltungen, fürs Arbeiten, für Schulstunden sowie für kleine und grosse Leseratten geben. Zudem ist geplant, die Bibliothek als Open Library zu führen. Das heisst, dass sie auch ausserhalb der bedienten Öffnungszeiten für die Öffentlichkeit zugänglich ist. In Graubünden wäre dies die erste Open Library ausserhalb von Chur. Über die damit einhergehende Erhöhung des Gemeindebeitrags beschliesst das Gemeindeparlament an der nächsten Sitzung.
Rumantsch: Per l'autra ei il project general dil provediment d'aua (PGP) vegnius presentaus dil planisader Kurt Vieli, meinafatschenta dalla Cavigelli Ingenieure AG. Il parlament ei vegnius orientaus davart il stan dalla reit da lingias, dils reservuars e dallas tschaffadas dallas fontaunas ed ha retschiert envesta ellas investiziuns previdas ed inevitablas en quels cundrezs. En tut vegn spitgau ils proxims 20 onns investiziuns da 26 miu. francs. La finanziaziun succeda cun las taxas d'aua sco era cun contribuziuns dalla confederaziun, dil cantun e dall'assicuranza d'edifecis dil Grischun (GVG).
Deutsch: Zum anderen wurde das generelle Wasserversorgungskonzept (GWP) durch den Planer Kurt Vieli, Geschäftsführer der Cavigelli Ingenieure AG, vorgestellt. Das Parlament wurde über den Zustand des Leitungsnetzes, der Reservoire und der Quellfassungen orientiert und erhielt Einsicht in die vorgesehenen und unumgänglichen Investitionen in diese Anlagen. Insgesamt werden in den nächsten 20 Jahren Investitionskosten von 26 Mio. Franken erwartet. Die Finanzierung erfolgt über die Wassergebühren sowie über Beiträge von Bund, Kanton und der Gebäudeversicherung Graubünden (GVG).
Rumantsch: Igl 1. da december 2021 ha il parlament communal Ilanz/Glion approbau a caschun da sia davosa sesida digl onn e da questa perioda d'uffeci il preventiv per igl onn 2022 e quei cun entginas paucas adattaziuns en cumparegliaziun cun la proposta dalla suprastonza communala. Il quen da gudogn e sperdita prevesa in gudogn da 24'400 francs. El quen d'investiziun ein investiziuns nettas da 4.3 miu. francs planisadas. Il pei da taglia resta tier 100 pertschien dalla taglia cantunala sempla. Senza midadas resta era la quota per igl acquist da beins immobigliars entras persunas digl exteriur tier 100 pertschien.
Deutsch: Am 1. Dezember 2021 hat das Gemeindeparlament Ilanz/Glion anlässlich seiner letzten Sitzung in diesem Jahr und dieser Amtsperiode das Budget für das Jahr 2022 genehmigt. Dies im Vergleich zur Fassung des Gemeindevorstands mit ein paar wenigen Anpassungen. Die Erfolgsrechnung sieht einen Gewinn von 24'400 Franken vor. Es sind Nettoinvestitionen von 4.3 Mio. Franken geplant. Der Steuerfuss bleibt bei 100 Prozent der einfachen Kantonssteuer. Unverändert bei 100 Prozent bleibt auch die Quote für den Grundstückserwerb durch Personen im Ausland.
Rumantsch: Plinavon ha il parlament priu per enconuschientscha il rapport da legislatura 2018–2021 dalla suprastonza communala. La suprastonza communala ha saviu trer ina bilanza positiva cunquei ch'ins ha saviu realisar ed entscheiver cun bia projects.
Deutsch: Zudem hat das Parlament den Legislaturbericht 2018–2021 des Gemeindevorstands zur Kenntnis genommen. Der Gemeindevorstand konnte ein positives Fazit ziehen, da viele geplante Vorhaben angegangen und umgesetzt werden konnten.
Rumantsch: Ultra da quei ha la presidenta communala presentau la planisaziun da finanzas 2023–2027 ch'il parlament ha priu per enconuschientscha. En quei connex ei vegniu demussau cun tgei midadas e trends ch'igl ei da quintar ils proxims onns. La suprastonza communala quenta vinavon cun in svilup positiv dalla populaziun. Tier la cumposiziun dalla populaziun eis ei da quintar cun ina midada. Aschia pudessen en 10 tochen 15 onns tuttina bia persunas sur 65 onns habitar ella vischnaunca sco persunas denter 20 e 65 onns. Tier las pli aultas investiziuns quentan la construcziun nova dil luvratori communal cumbinau cun il local da pumpiers a Glion, la renovaziun dalla casa da scola a Castrisch sco era il svilup digl areal dalla staziun a Glion.
Deutsch: Ausserdem wurde die Finanzplanung 2023–2027 seitens der Gemeindepräsidentin vorgestellt und dem Parlament zur Kenntnis gebracht. In diesem Zusammenhang wurde aufgezeigt, mit welchen Veränderungen und Trends in den nächsten Jahren zu rechnen ist. Der Gemeindevorstand rechnet mit einer weiterhin positiven Bevölkerungsentwicklung. Bei der Zusammensetzung der Bevölkerung ist mit einer starken Verschiebung zu rechnen. So dürften in 10 bis 15 Jahren gleich viele Personen über 65 in der Gemeinde wohnen wie Personen zwischen 20 und 65 Jahren. Zu den grössten Investitionen zählen der Neubau des kombinierten Werkhofs mit Feuerwehrlokal in Ilanz, die Erneuerung des Schulhauses in Castrisch sowie die Entwicklung des Bahnhofareals in Ilanz.
Rumantsch: Alla fin dalla sesida ei vegniu admess in engraziament allas commembras partentas ed als commembers partents dil parlament e dalla suprastonza per lur engaschi e la lavur prestada en favur dalla vischnaunca.
Deutsch: Am Schluss der Sitzung wurde den abtretenden Parlaments- und Vorstandsmitgliedern ein Dank für die geleistete Arbeit und das Engagement zugunsten der Gemeinde ausgesprochen.
Rumantsch: L'emprema sesida dil parlament dalla nova perioda da legislatura ha liug mesjamna, ils 9 da fevrer 2022 allas 19.00 a Glion.
Deutsch: Die erste Gemeindeparlamentssitzung der neuen Legislaturperiode findet am Mittwoch, dem 9. Februar 2022, um 19.00 Uhr in Ilanz statt.
Rumantsch: Ils 9 da fevrer 2022 ei il parlament communal Ilanz/Glion seconstituius daniev a caschun da sia emprema sesida dalla nova perioda d’uffeci. Sco presidenta dil parlament ei Gierina Gabriel da Glion vegnida elegida. Mathilde Derungs Carisch da Glion ei vegnida elegida sco vicepresidenta ed Anita Caduff-Giger da Glion sco dumbravuschs. Ella cumissiun da quen e gestiun ein Gieri Darms (Glion, veder), Ivo Frei (Glion, niev) e Claudio Quinter (Glion, niev) vegni elegi. El cussegl da scola ein Annalisa Cathomas da Glion e Michal Karin Hohl da Castrisch vegnidas reelegidas. Niev el cussegl da scola ein Phillipp Fleischli da Siat, Andrina Ragettli-Drack da Ruschein ed Alice Bertogg da Sevgein vegni elegi. Plinavon ein ils delegai dalla Spitex e dalla corporaziun d’aua Gruob vegni elegi. Il parlament ha ulteriuramein elegiu ord lur miez las commembras ed ils commembers dalla cumissiun da finanzas e dalla cumissiun da redacziun.
Deutsch: Am 9. Februar 2022 hat sich das Gemeindeparlament Ilanz/Glion anlässlich seiner ersten Sitzung der neuen Amtsperiode neu konstituiert. Als Parlamentspräsidentin wurde Gierina Gabriel aus Ilanz gewählt. Mathilde Derungs Carisch aus Ilanz wurde als Vizepräsidentin und Anita Caduff-Giger aus Ilanz als Stimmenzählerin gewählt. Als Geschäftsprüfungskommissionsmitglieder wurden Gieri Darms (Ilanz, bisher), Ivo Frei (Ilanz, neu) und Claudio Quinter (Ilanz, neu) gewählt. In den Schulrat wurden Annalisa Cathomas aus Ilanz und Michal Karin Hohl aus Castrisch im Amt bestätigt. Neu in den Schulrat wurden Phillipp Fleischli aus Siat, Andrina Ragettli-Drack aus Ruschein und Alice Bertogg aus Sevgein gewählt. Zudem wurden die Delegierten der Spitex und des Abwasserverbands Gruob bestimmt. Des Weiteren wurden die Finanz- und Redaktionskommissionsmitglieder aus den eigenen Reihen bestellt.
Rumantsch: Plinavon ha il parlament communal deliberau unanimamein duas fatschentas per mauns dalla votaziun all’urna. Per la renovaziun dalla reit da vias da funs Ruschein ei in credit supplementar ell’altezia dad 1.5 miu. francs vegnius deliberaus. L'anteriura vischnaunca da Ruschein haveva decidiu davart quella sanaziun. Ils davos onns ein ver duas tiarzas dallas mesiras decididas 2010 vegnidas realisadas. El fratemp ha il project stuiu vegnir adattaus differentas gadas ed ils cuosts ein s'augmentai visavi il preventiv oriund. Ils cuosts supplementars totals per realisar igl entir project muntan ad 1.5 miu. francs. Ins quenta da saver terminar las lavurs igl onn 2025.
Deutsch: Ausserdem hat das Gemeindeparlament zwei Geschäfte einstimmig zuhanden der Urnenabstimmung verabschiedet. Für die Erneuerung des Güterstrassennetzes Ruschein wurde ein Zusatzkredit in der Höhe von 1.5 Mio. Franken verabschiedet. In den vergangenen Jahren wurden rund zwei Drittel der Massnahmen der 2010 von der damaligen Gemeinde Ruschein beschlossenen Erneuerung des Güterstrassennetzes umgesetzt. Aufgrund diverser Projektanpassungen und Kostensteigerungen gegenüber dem damaligen Kostenvoranschlag fallen für das voraussichtlich 2025 abgeschlossene Gesamtprojekt Mehrkosten an.
Rumantsch: Tenor il project general dil provediment d’aua (GWP) Ilanz/Glion exista in basegns d'agir urgentamein tier la sanaziun dallas fontaunas a Siat. La sanaziun planisada dil provediment d'aua Siat duei succeder en pliras etappas denter ils onns 2022 e 2027 e vegn tenor schazetg da cuosts a custar 2.8 miu. francs. Il credit sto vegnir concedius dallas votantas e dils votants dad Ilanz/Glion. Davart omisdus projects da votaziun communals vegn votau ils 3 d’avrel 2022.
Deutsch: Gemäss generellem Wasserversorgungsprojekt (GWP) Ilanz/Glion besteht ein dringender Handlungsbedarf bei der Sanierung der Quellen in Siat. Die geplante Sanierung der Wasserversorgung Siat soll in mehreren Etappen über die Jahre 2022 bis 2027 erfolgen und wird gemäss Kostenschätzung 2.8 Mio. Franken kosten. Den Kredit muss die Stimmbevölkerung von Ilanz/Glion sprechen. Über die beiden kommunalen Abstimmungsprojekte wird am 3. April 2022 abgestimmt.
Rumantsch: Medemamein ha il parlament retschiert ina presentaziun davart la realisaziun dil project da protecziun encunter canera e l’introducziun da tempo 30 sigl intschess da Glion. Roger Stäubli, suppleant digl inschignier cantunal, ha declarau l’incumbensa legala, tenor tala las vias ston vegnir sanadas en connex cun la canera priu il cass che la limita d’immissiuns vegn surpassada. Sigl intschess dil marcau da Glion pertucca quei las vias cantunalas ed era entginas vias communalas. Cun la reducziun da tempo sa la canera vegnir sbassada sut la limita. Per formar la zona da tempo 30 a moda sempla e capeivla cumpeglia la zona igl entir intschess dil marcau. Aschia san era deficits da segirtad vegnir eliminadas en differents loghens.
Deutsch: Zudem erhielt das Parlament eine Präsentation bezüglich Umsetzung des Lärmsanierungsprojekts und Einführung von Tempo 30 auf dem Stadtgebiet Ilanz. Roger Stäubli, stellvertretender Kantonsingenieur, erläuterte den gesetzlichen Auftrag, wonach Strassen betreffend Lärm zu sanieren sind, wenn die Immissionsgrenzwerte überschritten werden. Im Stadtgebiet Ilanz betrifft dies die Kantonsstrassen und auch einige Gemeindestrassen. Mit der Temporeduktion kann der Strassenlärm unter die Grenzwerte gesenkt werden. Um die Tempo-30-Zone einfach und verständlich zu gestalten, erstreckt sich die Zone über das ganze Stadtgebiet. So können an verschiedenen Stellen auch Sicherheitsdefizite behoben werden.
Rumantsch: Delegai Spitex Foppa: Ludivic Albin (Siat, veder), Ivan Deplazes (Glion, veder), Alice Bertogg (Sevgein, niev) ed Anita Caduff-Giger (Glion, niev)
Deutsch: Delegierte Spitex Foppa: Ludivic Albin (Siat, bisher), Ivan Deplazes (Ilanz, bisher), Alice Bertogg (Sevgein, neu) und Anita Caduff-Giger (Ilanz, neu).
Rumantsch: Delegai corporaziun d’aua Gruob: Hanspeter Bundi (Castrisch, veder), Armin Candrian (Glion, veder), Toni Darms (Glion, veder), Valentin Schmid (Glion, veder), Christian Caduff (Glion, niev), Claudio Quinter (Glion, niev), Mathilde Derungs Carisch (Glion, niev), Gierina Gabriel (Glion, niev) e Bruno Caderas (Ladir, niev)
Deutsch: Delegierte Abwasserverband Gruob: Hanspeter Bundi (Castrisch, bisher), Armin Candrian (Ilanz, bisher), Toni Darms (Ilanz, bisher), Valentin Schmid (Ilanz, bisher), Christian Caduff (Ilanz, neu), Claudio Quinter (Ilanz, neu), Mathilde Derungs Carisch (Ilanz, neu), Gierina Gabriel (Ilanz, neu) und Bruno Caderas (Ladir, neu)
Rumantsch: Cumissiun da finanzas: Remo Bearth (Sevgein, veder), Mathilde Derungs Carisch (Glion, veder), Manuel Montalta (Glion, veder), Claudio Quinter (Glion, niev), Gian Marco Bianchi Glion, niev), Ivo Frei (Glion, niev) e Flavio Elvedi (Glion, niev)
Deutsch: Finanzkommissionsmitglieder: Remo Bearth (Sevgein, bisher), Mathilde Derungs Carisch (Ilanz, bisher), Manuel Montalta (Ilanz, bisher), Claudio Quinter (Ilanz, neu), Gian Marco Bianchi (Ilanz, neu), Ivo Frei (Ilanz, neu) und Flavio Elvedi (Ilanz, neu)
Rumantsch: Cumissiun da redacziun: Gierina Gabriel (Glion, ex officio), Annette Cola (Ruschein, niev) ed Ivo Capaul (Rueun, niev)
Deutsch: Redaktionskommission: Gierina Gabriel (Ilanz, ex officio), Annette Cola (Ruschein, neu) und Ivo Capaul (Rueun, neu)
Rumantsch: Ils 9 da mars 2022 ha il parlament communal Ilanz/Glion cun 16 encunter 4 vuschs tier 2 abstenziuns approbau la revisiun parziala dalla planisaziun locala dalla staziun da Glion per mauns dalla votaziun all'urna. Igl ei necessari d'adattar la planisaziun locala per engrondir e restructurar a moda cumplessiva igl areal dalla staziun cun ils projects planisai (niev baghetg dalla staziun, nova plazza d'autos da posta, nova plazza dalla staziun, spustament digl areal da P+R) e render el fits per il futur sco center da traffic modern ed attractiv. Davart quei project decidan las votantas ed ils votants dad Ilanz/Glion ils 15 da matg 2022.
Deutsch: Am 9. März 2022 hat das Gemeindeparlament Ilanz/Glion mit 16 Ja-, 4 Nein-Stimmen und 2 Enthaltungen die Teilrevision Ortsplanung Bahnhof Ilanz zuhanden der Urnenabstimmung verabschiedet. Die Anpassung der Ortsplanung ist notwendig, um das Bahnhofsgebiet mit den projektierten Vorhaben (Neubau Bahnhofsgebäude, neuer Postautoplatz, neuer Bahnhofsplatz, Verlegung P+R-Anlage) umfassend erneuern und für die Zukunft als moderne und attraktive Verkehrsdrehscheibe fit machen zu können. Über diese Vorlage wird die Stimmbevölkerung von Ilanz/Glion am 15. Mai 2022 befinden.